[]

[]

[]

[]

[]

[]

12.3 คำอธิบายและวิเคราะห์ ฐานะการเงินและผลการดำเนินงาน

 ผลการดำเนินงาน

  พิจารณาผลการดำเนินงานที่ผ่านมา จากข้อมูลงบการเงินดังต่อไปนี้

1. ส่วนของรายได้

  ในปี 2549 บริษัทมีรายได้ 146.68 ล้านบาท เทียบกับปี 2548 ซึ่งมีรายได้ 130.42 ล้านบาท
  เพิ่มขึ้น 16.26 ล้านบาท รายได้ที่เพิ่มขึ้นมากได้แก่ รายได้ค่าฝากสินค้าและค่าเช่าเพิ่มขึ้น
  16.36 ล้านบาทเนื่องจากปริมาณนำฝากสินค้าและจัดสรรพื้นที่ให้เช่าเพิ่มมากขึ้น
  สำหรับรายได้ค่าธรรมเนียมบริการและดอกเบี้ยรับลดลง 5.20 ล้านบาท
  จากปริมาณสินค้าผ่านท่าและเงินฝากลดลงและ
  ส่วนรายได้อื่นมีการโอนกลับรายการค่าเช่าที่ดินค้างจ่าย 1.98 ล้านบาท

2. ค่าใช้จ่าย

  ในปี 2549 บริษัทมีค่าใช้จ่าย (ไม่รวมดอกเบี้ยจ่ายและภาษีเงินได้นิติบุคคล) 85.53 ล้านบาท
  เทียบกับปี 2548 ซึ่งมีค่าใช้จ่าย 74.52 ล้านบาท เพิ่มขึ้น 11.01 ล้านบาท เนื่องจาก
  ค่าใช้จ่ายเกี่ยวกับพนักงานคลังสินค้าเพิ่มขึ้น 2.27 ล้านบาท
  ค่าใช้จ่ายเกี่ยวกับพนักงานสำนักงานเพิ่มขึ้น 1.26 ล้านบาท
  ค่าใช้จ่ายดำเนินงานคลังสินค้าเพิ่มขึ้น 3.75 ล้านบาท
  ค่าใช้จ่ายอาคารสถานที่และอุปกรณ์คลังสินค้าเพิ่มขึ้น 3.61 ล้านบาท

3. กำไรสุทธิ

ในปี 2549 บริษัทมีกำไรสุทธิ 50.52 ล้านบาท เทียบกับปี 2548 ซึ่งมีกำไรสุทธิ 48.69

ล้านบาท เพิ่มขึ้น 1.83 ล้านบาท คิดเป็นอัตราร้อยละ 3.76

ฐานะการเงิน

  พิจารณาจากฐานะการเงินของบริษัท จากการเปลี่ยนแปลงของข้อมูลในงบการเงิน จากด้านต่างๆ
  ดังต่อไปนี้

1. ส่วนประกอบของสินทรัพย์

ในปี 2549 บริษัทมีสินทรัพย์ 661.63 ล้านบาท เทียบกับปี 2548 ซึ่งมีสินทรัพย์ 597.18

  ล้านบาท เพิ่มขึ้น 64.45 ล้านบาท หรือคิดเป็นอัตราร้อยละ 10.79 สินทรัพย์ที่เพิ่มขึ้น ได้แก่
  ลูกหนี้เงินให้กู้ยืมโดยมีสินค้าเป็นประกันเพิ่มขึ้น 13.44 ล้านบาท ภาษีมูลค่าเพิ่มรอเรียกคืนเพิ่มขึ้น
  6.36 ล้านบาท ที่ดิน อาคารอุปกรณ์สุทธิเพิ่มขึ้น 172.75 ล้านบาท (
  เนื่องจากอาคารคลังสินค้าใหม่ได้ก่อสร้างเสร็จในปี 2549 ตามโครงการขยายธุรกิจของบริษัท)
  สินทรัพย์ที่ลดลง ได้แก่ เงินสดและรายการเทียบเท่าเงินสดลดลง 86.70 ล้านบาท
  เงินลงทุนชั่วคราวและระยะยาวลดลง 36.44 ล้านบาท เงินมัดจำค่าก่อสร้างลดลง 3.50
  ล้านบาท

2. คุณภาพของสินทรัพย์

2.1 สินทรัพย์

เมื่อพิจารณาคุณภาพของสินทรัพย์ของบริษัท เนื่องจากไม่มีข้อมูลบ่งชี้ว่า

สินทรัพย์ของบริษัทจะเกิดการด้อยค่า จึงไม่มีการตั้งสำรองดังกล่าว

2.2 ลูกหนี้

  เมื่อพิจารณาจากระยะเวลาเก็บหนี้เฉลี่ยในปี 2549 และ 2548 เท่ากับ 44.17 และ 43.32
  ตามลำดับ เปรียบเทียบกับเครดิตที่บริษัทให้ลูกค้า 15-60 วัน
  จะเห็นได้ว่าบริษัทสามารถเรียกเก็บหนี้จากลูกค้าได้ไม่เกินกว่าเครดิตที่ให้กับลูกค้า
  สำหรับนโยบายการตั้งสำรองหนี้สูญ เนื่องจากในอดีตที่ผ่านมาบริษัทยังไม่เคยมีหนี้สูญ
  นอกจากนี้ยังมีสินค้าที่รับฝากเป็นประกันเพียงพอกับยอดหนี้
  บริษัทจึงไม่มีนโยบายการตั้งสำรองค่าเผื่อหนี้สูญ

3. สภาพคล่อง

1.  กระแสเงินสด

  ในปี 2549 เงินสดสุทธิได้จากกิจกรรมดำเนินงาน 55.52 ล้านบาทเทียบกับปี 2548
  ซึ่งมีเงินสดสุทธิได้จากกิจกรรมดำเนินงาน 61.87 ล้านบาท ลดลง 6.35 ล้านบาท
  เนื่องจากกำไรจากการเวนคืนที่ดินและสิ่งปลูกสร้างลดลง 8.99 ล้านบาท
  ลูกหนี้เงินให้กู้ยืมโดยมีสินค้าเป็นประกันเพิ่มขึ้น 14.31 ล้านบาท สินทรัพย์หมุนเวียนอื่นเพิ่มขึ้น
  7.57 ล้านบาท เงินมัดจำรับจากลูกค้าลดลง 1.59 ล้านบาท ค่าเสื่อมราคาเพิ่มขึ้น 2.48
  ล้านบาท ลูกหนี้การค้าลดลง 4.70 ล้านบาท ภาษีเงินได้นิติบุคคลค้างจ่ายลดลง 5.21 ล้านบาท
  และ หนี้สินหมุนเวียนอื่นเพิ่มขึ้น 6.39 ล้านบาท

ในปี 2549 เงินสดสุทธิใช้ไปในกิจกรรมลงทุน 160.23 ล้านบาท เทียบกับ

  ปี 2548 ซึ่งมีเงินสดสุทธิใช้ไปในกิจกรรมลงทุน 80.64 ล้านบาท เพิ่มขึ้น 79.59 ล้านบาท
  เนื่องจาก ก่อสร้างอาคารคลังสินค้าและอุปกรณ์ เพิ่มขึ้น 86.31 ล้านบาท
  เงินรับจากการเวนคืนที่ดินและสิ่งปลูกสร้าง ลดลง 10.58 ล้านบาท
  เงินสดรับจากการไถ่ถอนหุ้นกู้และขายเงินลงทุนเพิ่มขึ้น 16.62 ล้านบาท ในปี 2549
  เงินสดสุทธิได้มาจากกิจกรรมจัดหาเงิน 18.00 ล้านบาท เทียบกับ

  ปี 2548 ซึ่งมีเงินสดสุทธิใช้ไปในกิจกรรมจัดหาเงิน 33.23 ล้านบาท เพิ่มขึ้น 51.23
  ล้านบาทเนื่อง

  จากรับเงินกู้ยืมจากธนาคารทั้งระยะสั้นและระยะยาว เพิ่มขึ้น 78.50 ล้านบาท
  และเงินปันผลจ่าย เพิ่มขึ้น 27.27 ล้านบาท

2.  อัตราส่วนสภาพคล่อง

  อัตราส่วนสภาพคล่อง ลดลงจากอัตรา 2.60 ในปี 2548 เป็น 0.49 ในปี 2549
  เนื่องจากบริษัทลงทุนในโครงการคลังสินค้าใหม่ โดยมีวงเงินกู้ระยะสั้น 50 ล้านบาทจาก

  ธนาคารพาณิชย์แห่งหนึ่ง

3.  รายจ่ายลงทุน

  รายจ่ายลงทุนของบริษัทที่ผ่านมาเป็นรายจ่ายซื้อและปรับปรุงสินทรัพย์ถาวรพร้อมทั้งก่อสร้างอาคารคลังสินค้า
  เพื่อให้บริการกับลูกค้าได้สะดวกรวดเร็วยิ่งขึ้น และมีพื้นที่คลังสินค้าให้บริการเพิ่มขึ้น
  นอกจากนี้ยังนำเงินไปฝากกับสถาบันการเงินซึ่งให้ผลตอบแทนสูงกว่าการฝากเงินกับธนาคาร
  หากพิจารณาจากอัตราผลตอบแทนจากสินทรัพย์ถาวรในช่วง 2 ปีที่ผ่านมาเป็น 16.54 และ
  14.34 จะเห็นว่าการลงทุนในสินทรัพย์ถาวรก่อให้เกิดกำไรสุทธิในอัตราที่เพิ่มขึ้น

4.  แหล่งที่มาของเงินทุน

  3.4.1 ความเหมาะสมของโครงสร้างเงินทุน

โครงสร้างเงินทุนเมื่อพิจารณาจากอัตราส่วนหนี้สินต่อส่วนของ

  ผู้ถือหุ้นในช่วง 2 ปีที่ผ่านมาเป็น 0.09 และ 0.27 ตามลำดับ
  แสดงให้เห็นว่ามีหนี้สินต่ำมากเมื่อเทียบกับสินทรัพย์รวมซึ่งถือว่าเหมาะสมกับการดำเนินกิจการในสภาวะช่วงเศรษฐกิจที่ผ่านมา

3.4.2 ส่วนของผู้ถือหุ้น

  ส่วนของผู้ถือหุ้นลดลงจาก 545.41 ล้านบาท ในปี 2548 เป็น 535.65 ล้านบาท ในปี 2549
  ลดลง 9.76 ล้านบาท เนื่องจากปี 2549 มีกำไรสุทธิ จำนวนเงิน 50.52 ล้านบาท
  และเงินปันผลจ่ายในปี 2549 จำนวนเงิน 60.5 ล้านบาท

3.  หนี้สิน

  ในส่วนของหนี้สินหมุนเวียน ได้แก่ เงินกู้ยืมจากสถาบันการเงิน และค่าใช้จ่ายค้างจ่าย
  เมื่อพิจารณาจากอัตราส่วนสภาพคล่องหมุนเร็วในช่วง 2 ปีที่ผ่านมาเป็น 2.50 และ 0.23
  ตามลำดับ และเมื่อพิจารณาอัตราส่วนสภาพคล่องกระแสเงินสดเป็น 1.48 และ 0.78 ตามลำดับ
  แม้นจะลดต่ำลงมาก แต่บริษัทก็ยังมีสภาพคล่องเพียงพอในการชำระหนี้สินหมุนเวียน

12.4 ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

  บริษัทฯ จ่ายค่าตอบแทนจากการสอบบัญชีให้แก่

  บริษัท สำนักงาน เอินส์ท แอนท์ ยัง จำกัด

  - สำนักงานสอบบัญชีที่ผู้สอบบัญชีสังกัดในรอบปีบัญชี 2549 เป็น

  จำนวนเงิน 480,000 บาท

2. ค่าบริการอื่น(non-audit fee)

  ปี 2549 บริษัทฯ ไม่มีค่าบริการอื่นจ่ายให้แก่ผู้สอบบัญชีของบริษัทและ

  สำนักงานสอบบัญชีที่ผู้สอบบัญชีสังกัด

  ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

  ภาวะเศรษฐกิจโดยรวมของประเทศนับว่ามีอิทธิพลที่จะก่อให้เกิดผลกระทบต่อการ
  ดำเนินงานของบริษัทได้
  ทั้งนี้เพราะธุรกิจของบริษัทส่วนใหญ่เกี่ยวข้องกับผู้นำเข้าและผู้ส่งออกสินค้า ดังนั้น
  หากภาวะเศรษฐกิจของประเทศมีอัตราความเจริญเติบโตทางเศรษฐกิจสูง
  ปริมาณสินค้าที่นำเข้าและส่งออกก็จะสูงตามไปด้วย ทำให้บริษัทมีผลการดำเนินงานที่ดี

นอกจากนี้ทางด้านแรงงานที่ใช้ในการบรรจุและขนถ่ายสินค้า ซึ่งนับวันจะหาได้

  ยากมากขึ้นทุกทีๆ ก็อาจเป็นปัจจัยที่มีผลกระทบต่อการดำเนินงานของบริษัทในอนาคตได้เช่นกัน
  อย่างไรก็ตาม
  ทางบริษัทได้เตรียมการแก้ปัญหาโดยการนำเอาเครื่องมือที่ช่วยในการบรรจุและขนถ่ายสินค้าหลายชนิดมาทดแทนแล้วได้แก่
  รถ Mobile Crane, Fork lift, Hopper, Belt Conveyer และ Stacker Crane
  เป็นต้น